ai4bharat/Pralekha huggingface dataset:
பஞ்சாயத்து ராஜ் அமைச்சகம்
ஆடிட்ஆன்லைன் செயலி திட்டத்திற்கு சர்வதேச விருது
மத்திய பஞ்சாயத்து ராஜ் அமைச்சகமும் அரசின் தொழில்நுட்ப கூட்டு நிறுவனமாக இயங்கும் தேசிய தகவலியல் மையமும் அதன் ஆடிட்ஆன்லைன் எனும் செயலியும் திட்டத்திற்கான உயரிய விருதை வென்றுள்ளன. அனைத்து பஞ்சாயத்து ராஜ் அமைப்புகளிலும் இணைய வழியாக தணிக்கை பணிகளை மேற்கொள்ளும் ‘வசதி பிரிவில்’ ஜெனிவாவில் உள்ள சர்வதேச தொலைத்தொடர்பு ஒன்றிய தலைமையகத்தில் நடைபெற்ற சர்வதேச தொலைத்தொடர்பு சங்கத்தின் உலக உச்சிமாநாட்டில் இந்த அங்கீகாரம் வழங்கப்பட்டது.
மத்திய ஊரக மேம்பாடு மற்றும் பஞ்சாயத்து ராஜ் அமைச்சர் திரு கிரிராஜ் சிங் இந்த விருதைப் பெற்ற குழுவினருக்கு வாழ்த்துகளைத் தெரிவித்துக் கொண்டுள்ளார்.
ஆடிட்ஆன்லைன்: அரசு நிர்வாகத்தில் தணிக்கை வசதித் திட்டம், தொலைத்தொடர்பு மற்றும் தகவல் தொழில்நுட்ப செயலிகள்: மின்னணு அரசு என்பதன் சி-7 பிரிவின் கீழ் இதற்கான விண்ணப்பம் ஜெனிவாவின் சர்வதேச தொலைத்தொடர்பு சங்கத்தில் நடைபெற்ற 12-வது உலக உச்சிமாநாட்டில் சமர்ப்பிக்கப்பட்டது. பல்வேறு கட்டங்களுக்கு பிறகு குறிப்பிட்ட பிரிவில் அதிக வாக்குகளைப் பெற்று சர்வதேச தொலைத்தொடர்பு சங்கத்தின் உலக உச்சிமாநாடு விருது 2023-ஐ ஆடிட் ஆன்லைன் வென்றுள்ளது.
அறிவியல் மற்றும் தொழில்நுட்பத்துறை
உள்ளுறுப்பு லீஸ்மேனியாசிஸ் சிகிச்சை திறனை அதிகரிக்க எளிதான, விலைகுறைந்த, வாய்வழி உயிரி மருந்து : இந்திய ஆராய்ச்சியாளர்கள் கண்டுபிடிப்பு
உள்ளுறுப்பு லீஸ்மேனியாசிஸ் என்ற வெப்ப மண்டல ஒட்டுண்ணி நோய்க்கு 90 சதவீதம் சிறப்பான சிகிச்சையளிக்கும், எளிதான, விலை குறைவான, வைட்டமின் பி12, பூசப்பட்ட மிகச் சிறிய ரக வாய்வழி உயிரி மருந்தை இந்திய ஆராய்ச்சியாளர்கள் உருவாக்கியுள்ளனர்.
மத்திய அரசின் அறிவியல் தொழில்நுட்பத்துறையின், தன்னாட்சி அமைப்பான நானோ அறிவியல் தொழில்நுட்ப மையத்தின்  டாக்டர் ஷ்யாம் தலைமையிலான குழு, ஒரு சிறிய ரக ஸ்மார்ட் மருந்தை கண்டுபிடித்துள்ளது. மனித உடலில் இருக்கும் இயற்கையான வைட்டமின் B12 பாதைக்கு ஏற்ற வகையில், இந்த மருந்து உருவாக்கப்பட்டுள்ளது.
இது மருந்தின் நிலைத்தன்மை சவால்கள் மற்றும் மருந்து தொடர்பான நச்சுத்தன்மையைக் குறைக்கும்.
வைட்டமின் பி 12 பூசப்பட்ட திட கொழுப்பு, நானோ துகள்களின் செயல்திறன் மற்றும் பண்புகள், நச்சுத்தன்மை மற்றும் அதிகரிக்கும் நிலைத்தன்மையைத் தவிர்ப்பதில் அவற்றின் அடுத்தடுத்த சாத்தியமான மாற்றங்களை நானோ அறிவியல் தொழில்நுட்ப குழு தீவிரமாக மதிப்பீடு செய்தது.
இந்த மருந்தில் பூசப்பட்ட வைட்டமின் பி12 அத்தியாவசிய உயிர்காக்கும் நுண்ணூட்டச்சத்து என்று இந்த ஆராய்ச்சி காட்டுகிறது. இது மிகவும் புறக்கணிக்கப்பட்ட வெப்பமண்டல ஒட்டுண்ணி நோயுடன் தொடர்புடைய நச்சு பக்க விளைவுகளை மாற்றியமைப்பதன் மூலம், உடலில் முக்கிய பங்கு வகிக்கிறது, மேலும் உள்ளுறுப்பு லீஸ்மேனியாசிஸ் சிகிச்சை மற்றும் தடுப்புக்கான, புதுமையான மற்றும் நன்மை பயக்கும் மருந்தாக செயல்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746341
நிதி அமைச்சகம்
163வது வருமான வரி தினம்: நாட்டு நிர்மாணத்தை நோக்கி ஒரு பயணம்
மத்திய நேரடி வரிகள் வாரியம்  ஏற்பாடு செய்த 163வது வருமான வரி தின விழா, இந்தியா முழுவதும் உள்ள அதன் அனைத்துக் கள அலுவலகங்களிலும் இன்று கொண்டாடப்பட்டது. கொண்டாட்டத்தின் ஒரு பகுதியாக, கள அமைப்பினர் பல நிகழ்ச்சிகளை நடத்தினர். வரி செலுத்துவோர் நாட்டிற்கு ஆற்றி வரும் பங்களிப்பை அங்கீகரிக்கும் நிகழ்ச்சிகள், வரி செலுத்துவோரைப் பாராட்டும் நிகழ்ச்சிகள், அரசு மேல்நிலைப் பள்ளிகளுக்கு கணினிகள் போன்றவற்றை வழங்கி கல்வி மேம்பாட்டுக்கு பங்களிப்பு செய்தல், அனாதை இல்லங்கள்/ முதியோர் இல்லங்களுக்கு துறை சார்ந்த ஊழியர்களின் தன்னார்வ அடையாள நன்கொடை அளித்தல் உள்ளிட்டவை கள அமைப்புகளின் நிகழ்ச்சிகளில் அடங்கும். ரத்த தான முகாம்களை ஏற்பாடு செய்தல், மருத்துவப் பரிசோதனை, கோவிட்-தடுப்பூசி முகாம்கள் அமைத்தல், மரம் வளர்ப்பு மற்றும் தூய்மை இயக்கங்கள் போன்றவையும், அரை மராத்தான் ஓட்டம், சைக்ளோத்தோன் போட்டி , குழந்தைகள் மற்றும் இளைஞர்களுக்கு எழுத்தறிவு குறித்த பலகை விளையாட்டுகள் விநியோகம், கலாச்சார நிகழ்ச்சிகள், கேலிச்சித்திர கண்காட்சி திறப்பு விழா போன்ற நிகழ்ச்சிகளும் நடைபெற்றன.
மத்திய நிதி மற்றும் கார்ப்பரேட் விவகார அமைச்சர் திருமதி. நிர்மலா சீதாராமன் வருமான வரித்துறைக்கு அனுப்பிய செய்தியில், சமீபத்திய ஆண்டுகளில் அரசு அறிமுகப்படுத்திய சீர்திருத்தங்கள் நம்பிக்கை அடிப்படையிலான வரி முறையை உறுதி செய்துள்ளதாக குறிப்பிட்டுள்ளார். வரி செலுத்துவோர் இந்த நம்பிக்கை அடிப்படையிலான அணுகுமுறையை உறுதிப்படுத்தியுள்ளதாக அவர் குறிப்பிட்டார். இது மேம்பட்ட வரி வசூல் மற்றும் வருமான வரி கணக்கு தாக்கல் எண்ணிக்கை அதிகரிப்பு ஆகியவற்றிலிருந்து தெளிவாகிறது. கொள்கை சீர்திருத்தங்களை வெற்றிகரமாக செயல்படுத்தியதற்காகவும், வரி செலுத்துவோரை மையமாகக் கொண்ட அமைப்பாகத் தன்னை திறம்பட மறுசீரமைத்ததற்காகவும் வருமான வரித்துறையை திருமதி சீதாராமன் பாராட்டினார். கடந்த நிதியாண்டில் இதுவரை இல்லாத வகையில் ரூ.14 லட்சம் கோடிக்கு மேல் வருவாய் ஈட்டியதற்காக நிதியமைச்சர் துறையைப் பாராட்டினார். மேலும், நடப்பு நிதியாண்டிலும் இந்தத் துறையின் உத்வேகம் தொடரும் என்று அவர் நம்பிக்கை தெரிவித்தார்.
மத்திய நிதித்துறை இணையமைச்சர் திரு பங்கஜ் சௌத்ரி தமது செய்தியில், வரித்துறையின் பொறுப்பு திறமையான மற்றும் பயனுள்ள வரி நிர்வாகத்திற்கு மட்டுமின்றி நேர்மையான வரி செலுத்துவோரை கவுரவிப்பதற்கும், வரி செலுத்துவோருக்கு சிறந்த வசதிகளை வழங்குவதற்கும் நீட்டிக்கப்பட்டுள்ளது என்று குறிப்பிட்டார். இன்றைய காலக்கட்டத்தில் மக்களின் தேவைகள் மற்றும் விருப்பங்களுக்கு ஏற்ப தன்னைத் தகவமைத்துக் கொண்டு, வெளிப்படையான, வரிசெலுத்துவோருக்கு உகந்த நட்புடன் செயல்படும் துறையாகத் துறை திகழ்வதை அவர் பாராட்டினார்.
மத்திய நிதித்துறை இணை அமைச்சர் டாக்டர். பகவத் கிஷன்ராவ் காரத் தமது செய்தியில் தேசத்தின் முன்னேற்றம் மற்றும் வளர்ச்சியில் வருமான வரித்துறை முக்கியப் பங்காற்றியுள்ளது என்று குறிப்பிட்டார். வரி செலுத்துவோர் மற்றும் பிற பங்குதாரர்களுடன் அதன் ஈடுபாட்டை மறுவரையறை செய்யக்கூடிய பல தொலைநோக்கு சீர்திருத்தங்களை செயல்படுத்தியதற்காக துறையை அவர் பாராட்டினார்.
வருமான வரித்துறை பணியாளர்கள் தேசத்திற்கான சேவையில் இதுவரை மேற்கொண்ட பயணத்தை திரும்பிப் பார்க்கவும், தேசத்தின் வளர்ச்சிக்கு பங்களிக்க தங்களை மீண்டும் அர்ப்பணிக்கவும் ஒரு சந்தர்ப்பமாக வருமான வரி தினம் அமைந்துள்ளது.
மத்திய அமைச்சரவை
புனல் மின் துறையை முன்னெடுத்துச் செல்வதற்கான வழிமுறைகளுக்கு மத்திய அமைச்சரவை ஒப்புதல்
புனல் மின்துறையை முன்னெடுத்துச் செல்லும் வழிமுறைகளுக்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. சூரிய சக்தி அல்லாத புதுப்பிக்கக்கூடிய வணிக ஒப்பந்தத்தின் ஒரு பகுதியாக பெரிய புனல் மின் நிலையங்கள் அறிவிக்கப்படுவது இதில் அடங்கும்.
விவரங்கள்:
- பெரிய அளவிலான புனல் மின் நிலையங்களை புதுப்பிக்கக்கூடிய எரிசக்தி ஆதாரமாக பிரகடனப்படுத்துவது. .
- புனல் மின் துறை தனித்தன்மையோடு கூடியதாக கருதப்பட்டு, பெரிய அளவிலான புனல் மின் நிலையங்கள் குறித்த வழிமுறைகளின் அறிவிக்கைக்குப் பிறகு சூரிய சக்தி அல்லாத புதுப்பிக்கப்பட்ட வணிக ஒப்பந்தத்திற்குள் கொண்டுவரப்படுகின்றன. புனல் மின் துறையின் வருடாந்திர இலக்குகளின் பாதை புனல்மின் துறையில் முன்வைக்கப்பட்டுள்ள கூடுதலான திட்டங்களின் அடிப்படையில் மின்சக்தித் துறையால் அறிவிக்கப்படும். இதற்கு கட்டண கொள்கை மற்றும் புனல் மின் துறையில் செயல்படுத்தப்பட வேண்டிய கட்டண கட்டுப்பாடுகளிலும், தேவையான திருத்தங்கள் அறிமுகப்படுத்தப்படும்.
- முதலீட்டாளர்கள் கட்டண நிர்ணயம் செய்வதற்கு உரிய எளிமையான சூழலை உருவாக்குவதற்கான கட்டணப் பட்டியலை உருவாக்குவதில் திட்டத்தின் காலத்தை 40 ஆண்டு காலத்திற்கு நீட்டித்து, கடன்களை செலுத்த வேண்டிய காலகட்டத்தை 18 ஆண்டுகளாக உயர்த்தி, 2 சதவீத விலை உயர்த்தலும் அறிமுகப்படுத்தப்படும்.
- புனல் மின் திட்டங்களின் வெள்ளப் பிரச்சினையை சமாளிப்பதற்கான நிதி ஆதாரத்திற்கு பட்ஜெட்டில் ஒதுக்கீடு செய்வது;
- உள்கட்டமைப்பு அதாவது சாலைகள் மற்றும் பாலங்களுக்கான நிதி ஆதாரத்திற்கான பட்ஜெட் ஒதுக்கீடு, 200 மெகாவாட் திட்டங்கள் வரை ஒரு மெகாவாட்டிற்கு 1.5 கோடி ஒதுக்கீடு மற்றும் 200 மெகாவாட்டுக்கு மேற்பட்ட திட்டங்களுக்கு 1 மெகாவாட்டிற்கு 1.0 கோடி ஒதுக்கீடு செய்யப்படும்
மத்திய அமைச்சரவை
அந்நிய முதலீடு வளர்ச்சி வாரியத்தை கலைக்க அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை, அந்நிய முதலீடு வளர்ச்சி வாரியத்தை படிப்படியாக கலைக்க ஒப்புதல் அளித்தது. இந்த முடிவு, முதலீடு வாரியத்தை முழுமையாக ரத்து செய்து, சம்பந்தப்பட்ட அமைச்சகங்கள் / துறைகள் அந்நிய முதலீடுகளை அரசு ஒப்புதலுக்கு நேரடியாக அனுப்ப வகை செய்யும்.
இனி வரும் காலத்தில் அந்நிய முதலீட்டுக் கொள்கை அடிப்படையில் மற்றும் FEMA சட்டத்தின் கீழ் வரக் கூடிய அந்நிய முதலீடு தொடர்பான கருத்துருக்கள் அனைத்தும் சம்பந்தப்பட்ட துறை மற்றும் / அமைச்சகங்களால், தொழிற்கொள்கை மற்றும் தொழில் வளர்ச்சித் துறை மற்றும் வணிக அமைச்சகத்துடன் கலந்தாலோசித்து செயல்படுத்தப்பட வேண்டும். வணிக அமைச்சகம் அந்நிய முதலீடு விண்ணப்பங்களை அந்நிய முதலீட்டுக் கொள்கையின் அடிப்படையில் எப்படி பரிசீலிப்பது, எந்த வகையான நடவடிக்கைகளை எடுப்பது என்பன குறித்து வழிகாட்டும் நெறிமுறைகளை வெளியிடும்.
இதன் காரணமாக அந்நிய முதலீட்டாளர்கள் இந்தியாவில் முதலீடு செய்ய ஆர்வம் காட்டுவார்கள். அதனால் அந்நிய முதலீடு அதிகரிக்கும். தொழில் நடத்த ஏதுவான சூழல் உருவாகி, அரசின் கொள்கையான நிறைந்த நிர்வாகம் மற்றும் குறைந்த அரசு என்ற நோக்கம் நிறைவேற்றப்படும்.
பின்னணி :
25 மே 2017 அன்று நடந்த அமைச்சரவை கூட்டத்தில் அந்நிய முதலீடு வளர்ச்சி வாரியத்தை ரத்து செய்வது என்று முடிவெடுக்கப்பட்டது. இது நாள் வரை அந்நிய முதலீட்டு விண்ணப்பங்கள், அந்நிய முதலீட்டு வளர்ச்சி வாரியம் மற்றும், பொருளாதார விவகாரங்கள் அமைச்சகம் மற்றும் நிதி அமைச்சகம், மற்றும் இதர துறைகளின் செயலாளர்களால் ஒப்புதல் அளிக்கப்பட்டு வந்தது. அமைச்சரவை முடிவுக்கு பிறகு சம்பந்தப்பட்ட அமைச்சகங்களால் தனித்தனியாக கையாளப்படும்.
உள்துறை அமைச்சகம்
போதைப் பொருட்கள், உளவியல் ரீதியான பாதிப்பை ஏற்படுத்தக் கூடிய பொருட்களை சட்டவிரோதமாக கடத்துவது தொடர்பாக, இந்தியா-இந்தோனேஷியா இடையே புரிந்துணர்வு ஒப்பந்தம் செய்து கொள்ள மத்திய அமைச்சரவை ஒப்புதல்.
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், போதைப் பொருட்கள், உளவியல் ரீதியான பாதிப்பை ஏற்படுத்தக் கூடிய பொருட்களை சட்டவிரோதமாக கடத்துவதை தடுப்பது தொடர்பாக, இந்தியா-இந்தோனேஷியா இடையே புரிந்துணர்வு ஒப்பந்தம் செய்து கொள்ள ஒப்புதல் அளிக்கப்பட்டது.
போதைப் பொருட்கள் மற்றும் உளவியல் ரீதியான பாதிப்பை ஏற்படுத்தக் கூடிய பொருட்கள் கடத்தப்படுவதை எதிர்த்து மேற்கொள்ளப்படும் நடவடிக்கைகளை முறைப்படுத்த, இந்த ஒப்பந்தம் உதவும். இந்த ஒப்பந்தம் கையெழுத்தாகும் நாளிலிருந்து செயல்பாட்டுக்கு வருவதுடன், ஐந்தாண்டுகளுக்கு நடைமுறையில் இருக்கும்.
இது போன்ற உடன்படிக்கைகள் / புரிந்துணர்வு ஒப்பந்தங்கள் / ஒப்பந்தங்களில் இந்தியா 37 நாடுகளுடன் கையெழுத்திட்டுள்ளது.
-----
(Visitor Counter : 90
குடியரசுத் துணைத் தலைவர் செயலகம்
'சர்வதேச சதாவதானம்'- தனித்துவமான இலக்கிய விழாவைத் தொடங்கி வைத்தார் குடியரசுத் துணைத் தலைவர்
தெலுங்கு மொழியின் பாரம்பரிய கலாச்சாரத்தில் அவதானம் என்னும் இலக்கியக் கலை முக்கியமான இடத்தைப் பிடித்திருப்பதாக குடியரசுத் துணைத் தலைவர் திரு வெங்கையா நாயுடு தெரிவித்துள்ளார். கவிஞர்களின் இலக்கியப் புலமைக்கு சவால் விடும் வகையிலான இந்த கலையைப் பின்பற்றும் ஒரு சில மொழிகள் இதனை மேலும் ஊக்கப்படுத்த வேண்டும் என்று அவர் வலியுறுத்தியுள்ளார்.
திருப்பதியில், டாக்டர் மெதசானி மோகன் ஏற்பாடு செய்திருந்த சர்வதேச சதாவதானம் என்னும் இலக்கிய விழாவை காணொலி வாயிலாகக் குடியரசுத் துணைத் தலைவர் இன்று தொடங்கி வைத்துப் பேசுகையில் இதனைத் தெரிவித்தார்.
தாய்மொழியே நமது மிகப் பெரும் சொத்து என்று கூறிய அவர், எழுத்தாளர்கள், கவிஞர்கள், இலக்கியவாதிகள் உள்ளிட்டோர் நமது மொழிகளின் முக்கியத்துவத்தையும் பாரம்பரியத்தையும் பாதுகாத்து, எதிர்காலத் தலைமுறையினருக்கு எடுத்துச் செல்ல வேண்டும் என்று கேட்டுக்கொண்டார். இந்திய மொழிகள் மற்றும் கலாச்சாரம் குறித்து வெளிநாடுகளில் நடத்தப்படும் பல்வேறு விழாக்களை பாராட்டிய அவர், இதுபோன்ற நிகழ்ச்சிகளில் பங்கேற்பவர்கள் அந்நிய மொழிகளைப் பயன்படுத்தும் அதே வேளையில் தங்களது தாய் மொழிக்கும் உரிய முக்கியத்துவத்தை வழங்க வேண்டும் என்று வலியுறுத்தினார். மொழி என்பது உணர்ச்சிகளின் வெளிப்பாடு மட்டுமல்லாமல் ஒருவரது தாய் நாட்டைப் பற்றியும், அதன் புராதன கலாச்சாரத்தையும் எடுத்துரைக்கும் ஓர் முக்கிய அம்சமாகும் என்றும் அவர் தெரிவித்தார். இதுபோன்ற அவதானம் நிகழ்ச்சிகளின் வாயிலாக உலக அளவில் இந்திய மொழிகள் மற்றும் அவற்றின் இலக்கியம் வளர்ச்சி அடையும் என்று அவர் நம்பிக்கை தெரிவித்தார்
சுமார் 20-க்கும் மேற்பட்ட நாடுகளைச் சேர்ந்தவர்கள் இந்த நிகழ்ச்சியில் கலந்து கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1670363
-----
(Visitor Counter : 179
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வாகன அழிப்புக் கொள்கையின் கீழ் சலுகைகளுக்கான அறிவிக்கை வெளியிடப்பட்டுள்ளது
அதிகபட்ச பராமரிப்பு மற்றும் எரிபொருள் செலவைக் கொண்டுள்ள பழைய, மாசுபடுத்தும் வாகனங்களை அழிப்பதற்கு வாகன உரிமையாளர்களுக்கு ஊக்கத்தொகை வழங்க வாகன அழிப்புக்கொள்கை முன்வந்துள்ளது.
இதன்படி 2022 ஏப்ரல் 1ம் தேதியிலிருந்து அமலுக்கு வரவிருக்கும் இந்த சலுகைத் திட்டத்திற்க்கு இந்திய அரசிதழில் 05.10.2021 தேதியிட்ட ஜிஎஸ்ஆர் அறிவிக்கையை 720 சாலை போக்குவரத்து மற்றும் நெடுஞ்சாலைகள் அமைச்சகம் வெளியிட்டுள்ளது.
இந்த சலுகை கீழ்க்காணுமாறு இருக்கும்:
- தனி நபர் பயன்பாட்டு வாகனங்களாக இருப்பின் 25 சதவீதம் வரை
- வணிகரீதியான போக்குவரத்து வாகனங்களாக இருப்பின் 15 சதவீதம் வரை
இந்தச் சலுகை போக்குவரத்து வாகனங்களாக இருந்தால் எட்டு ஆண்டுகள் வரையும், தனி நபர் பயன்பாட்டு வாகனங்களாக இருந்தால் 15 ஆண்டுகள் வரையும் கிடைக்கும்.
அரசிதழ் விவரங்களை இந்த இணைப்பில் காணவும்: https://static.pib.gov.in/WriteReadData/specificdocs/documents/2021/oct/doc202110701.pdf
சிறப்பு சேவைகள் மற்றும் கட்டுரைகள்
தமிழ்நாடு மற்றும் புதுச்சேரி மண்டலத்தின் நேரடி வரிகள் ஆலோசனைக் குழு கூட்டம் சென்னையில் நடைபெற்றது
வருமான வரி - தமிழ்நாடு மற்றும் புதுச்சேரி மண்டலத்தின், மண்டல நேரடி வரிகள் ஆலோசனைக் குழுவின்  கூட்டம் நுங்கம்பாக்கத்தில் உள்ள வருமான வரி அலுவலகத்தில் 14 ஜூலை 2023, அன்று நடைபெற்றது. அதில், மாண்புமிகு நாடாளுமன்ற உறுப்பினர், டாக்டர் எம்.தம்பிதுரை அவர்கள் கலந்து கொண்டு உரையாற்றினார். திரு. சஞ்சய் குமார் வர்மா, வருமான வரி முதன்மை தலைமை ஆணையர் - தமிழ்நாடு மற்றும் புதுச்சேரி, மண்டலத்தின் மற்ற மூத்த வருமான வரி அதிகாரிகள் மற்றும் குழுவின் பிற உறுப்பினர்கள் இக்கூட்டத்தில் கலந்து கொண்டனர். RDTAC ஆனது நாடாளுமன்ற உறுப்பினர், தமிழ்நாடு அரசாங்கத்தின் நியமன உறுப்பினர், வணிகம், வர்த்தகம், தொழில்கள் மற்றும் கணக்குகள் போன்ற வெவ்வேறு துறைகளைச் சேர்ந்த நியமிக்கப்பட்ட உறுப்பினர்களைக் உள்ளடக்கியதாகும்.
திரு. சஞ்சய் குமார் வர்மா, தனது வரவேற்புரையில், வரி செலுத்துவோர் மற்றும் வருமான வரித் துறைக்கு இடையே பரஸ்பர ஒத்துழைப்பை மேம்படுத்துவதும், ஊக்குவிப்பதும், பொதுவான நிர்வாக மற்றும் நடைமுறை சிக்கல்களை நீக்குவதுமே, இக்குழுவின் நோக்கம் என்று விளக்கினார். வரி செலுத்துவோருக்கு தரமான சேவைகளை வழங்கும் அரசாங்கத்தின் முயற்சிக்கு, கணினிமயமாக்கல் மற்றும் தொழில்நுட்பத்தை மேம்படுத்துதல் போன்றவை பேருதவியாக இருக்கும் என்று அவர் எடுத்துரைத்தார். வரி செலுத்துவோர் மற்றும் வருமான வரித்துறை இடையிலான நேரடி தொடர்புகளை குறைக்கும் பொருட்டு சமீபத்தில் எடுக்கப்பட்ட நடவடிக்கைகள் குறித்து அவர் வலியுறுத்தினார்.
டாக்டர் எம்.தம்பிதுரை தனது உரையில், குழுவின் முக்கியத்துவத்தை வலியுறுத்தி, இந்தக் குழுவின் ஆலோசனைகளை நிதியமைச்சகத்துக்கு அனுப்பலாம் என்று கருத்து தெரிவித்தார். மேலும், இக்குழுவானது பல தரப்பட்ட பயனாளர்களிடம்  இருந்து கூட்டங்களை கூட்டி கருத்துகளை சேகரிக்க வேண்டும் என்று அவர் வலியுறுத்தினார். .
குழுவின் மற்ற உறுப்பினர்கள் தத்தம் துறைகளை மையப்படுத்தி நேரடி வரி நிர்வாகத்தை மேம்படுத்துவதற்கான ஆலோசனைகளை வழங்கினர்.
திரு. சஞ்சய் குமார் வர்மா அவர்கள், உறுப்பினர்களின் மதிப்புமிக்க ஆலோசனைகள் உரிய முறையில் கருத்தில் கொள்ளப்படும் என்று உறுதியளித்தார். வரி செலுத்துவோர் சேவைகளை திறம்பட செயல்படுத்துவதற்குரிய ஆலோசனைகளை பெற chennai.dcit.hq.coord@incometax.gov.in என்ற பிரத்யேக மின்னஞ்சல் முகவரியைப் பயன்படுத்தலாம் என்று குறிப்பிட்டார். பெறப்படும் கருத்துக்கள் குறித்து விவாதிக்க அனைத்து பங்குதாரர்களையும் உள்ளடக்கிய கூட்டம் நடத்தப்படும் என்றும் தெரிவித்தார். இந்த செயல்முறையின் மூலம் வரி செலுத்துவோருக்கான சேவைகளை மேம்படுத்துவதற்கான நோக்கம் வெற்றிகரமாக நிறைவேற்றப்படும் என்றும் நம்பிக்கை தெரிவித்தார்.
நிலக்கரி அமைச்சகம்
இந்தியாவில் வர்த்தக ரீதியான நிலக்கரி சுரங்கத் துறையில் நேரடி அந்நிய முதலீடு.
மத்திய அரசின் நிலக்கரி அமைச்சகத்தால் நியமிக்கப்பட்ட அமைப்பால் இந்த ஆண்டு ஜூன் மாதம் தொடங்கப்பட்ட, இந்தியாவில் வர்த்தக ரீதியிலான நிலக்கரிச் சுரங்கம் தொடர்பான ஏல வழிமுறைகள் பற்றியதாகும் இது. மத்திய அரசால் வெளியிடப்பட்ட 2019 பத்திரிகை குறிப்பு 4இன் படி நேரடி அந்நிய முதலீட்டுக் கொள்கை 2017இல் திருத்தங்கள் கொண்டு வரப்பட்டன. இதன்படி, நிலக்கரி சுரங்கப்பணிகளில் 100 சதவீதம் நேரடி அந்நிய முதலீடு செய்யப்படலாம் என்ற திருத்தம் கொண்டு வரப்பட்டது நிலக்கரி சார்ந்த பதப்படுத்தும் கட்டமைப்பு, நிலக்கரி விற்பனை ஆகியவை உட்பட நிலக்கரி தொடர்பான பல்வேறு செயல்பாடுகளில் நேரடி அந்நிய முதலீட்டுக்கு வகை செய்யப்பட்டது. இவை அனைத்தும் நிலக்கரிச் சுரங்கங்கள்  சட்டம் 2015, சுரங்கம், கனிமப் பொருள்கள்  சட்டம் 1957 ஆகியவற்றுக்கும், இவை தொடர்பான காலத்துக்கு காலம் அறிவிக்கப்படும் திருத்தங்களுக்கும், இதுதொடர்பான இதர சட்டங்களுக்கும் கட்டுப்பட்டவையாக இவை இருக்கும்.
இதுதொடர்பாக வெளியிடப்பட்டிருந்த ஒப்பந்தப்புள்ளி ஆவணத்தில் பின்வருமாறு குறிப்பிடப்பட்டிருந்தது. “மத்திய அரசால் வெளியிடப்பட்ட 2019ஆம் ஆண்டு பத்திரிகைக் குறிப்பு 4இன் படி, நேரடி அந்நிய முதலீட்டுக் கொள்கை 2017, நிலக்கரிச் சுரங்கச் செயல்பாடுகளில் ஆட்டோமேட்டிக் வழியில் 100 சதவீத அந்நிய முதலீட்டை அனுமதிக்கிறது. நிலக்கரி சார்ந்த மற்ற பதப்படுத்தும் கட்டமைப்பு முறைகளுக்கும் அனுமதி அளிக்கப்படுகிறது. இந்த அனுமதி, சட்டத்திற்கும், நிலக்கரி விற்பனை தொடர்பான மற்ற அனைத்து சட்டங்களுக்கும் கட்டுப்பட்டது. வர்த்தக ரீதியிலான நிலக்கரி சுரங்கப்பணிகள் தொடர்பான செயல்பாடுகளில், நேரடி அந்நிய முதலீடு செய்வது என்பது, அது தொடர்பான அனைத்து சட்டங்களுக்கும் உட்பட்டது” என்று மேலும் தெளிவுபடுத்தப்படுகிறது. அது மட்டுமல்லாமல் மத்திய அரசால் வெளியிடப்பட்ட பத்திரிகைக் குறிப்பு 3, 2020இன் படி, இந்தியாவின் நில எல்லையைப் பகிர்ந்து கொள்ளும் நாட்டின் நிறுவனம் அல்லது இந்தியாவில் முதலீடு செய்வதால் லாபம் அடையக் கூடிய, முதலீட்டுக்கான உரிமையாளர் இதுபோன்ற நாட்டின் குடிமகனாக இருந்தால், அவர் அரசாங்க வழியில் தான் முதலீடு செய்ய முடியும். பாகிஸ்தான் குடிமகன் அல்லது பாகிஸ்தானில் நிறுவப்பட்ட நிறுவனம், பாதுகாப்பு, விண்வெளி, அணுமின்சக்தி ஆகியவை அல்லாத பிரிவுகள்/ செயல்பாடுகளிலும், அந்நிய முதலீடு தடைசெய்யப்பட்ட பிரிவுகள் செயல்பாடுகளிலும், அரசு வழியில் மட்டுமே முதலீடு செய்ய முடியும். இதுதொடர்பாக ஒப்பந்தப்புள்ளி ஆவணத்தின் பிழைத்திருத்தம் ஒன்றும் வெளியிடப்பட்டுள்ளது.
பழங்குடியினர் நலத்துறை அமைச்சகம்
பழங்குடியினருக்கு பல திட்டங்களின் கீழ் உதவி: மாநிலங்களவையில் பழங்குடியினத்துறை அமைச்சர் அர்ஜூன் முண்டா தகவல்
பழங்குடியினர் நலத்துறை அமைச்சர் அர்ஜூன் முண்டா, இணையமைச்சர் திருமதி ரேணுகா சிங் சாருதா ஆகியோர் மாநிலங்களவையில் எழுத்துபூர்வமாக அளித்த பதிலில் கூறியதாவது:
கொவிட்-19 தொற்றுக்கு பின்பு, பொருளாதார வளர்ச்சியை மீட்பதற்கான திட்டம் வகுக்க பழங்குடியினத்துறை அமைச்சகம் குழு ஒன்றை அமைத்தது. எங்கள் வேண்டுகோளை ஏற்று, முடக்க காலத்தில் வனப்பொருட்களை சேகரிப்பதற்கான விதிமுறைகளை மத்திய உள்துறை அமைச்சகம் தளர்த்தியது. வனப் பொருட்களுக்கான குறைந்தபட்ச ஆதரவு விலையை பழங்குடியினர் நலத்துறை அமைச்சகம் மாற்றியமைத்தது. 23 புதிய வன உற்பத்தி பொருட்கள், குறைந்தபட்ச ஆதரவு விலை பட்டியலில் சேர்க்கப்பட்டது. இதன் மூலம் வன சேகரிப்பு பொருட்களின் எண்ணிக்கை 73 ஆக அதிகரித்துள்ளது.
வன உற்பத்தி பொருட்களை ஆன்லைன் மூலம் கொள்முதல் செய்வதற்கான வசதிகள் மேம்படுத்தப்பட்டன.
பழங்குடியினருக்கான நலத்திட்டங்களுக்கு, பழங்குடியினர் துணை திட்ட நிதியை பயன்படுத்தி கொள்ளுமாறு மாநிலங்கள்/யூனியன் பிரதேசங்கள் கேட்டுக் கொள்ளப்பட்டன.
இதன் மூலம் பழங்குடியினர் வசிக்கும் பகுதிகளில் சமூதாய சமயற்கூடங்கள் அமைக்கப்பட்டன. அவர்களுக்கு தேவையான ரேஷன் பொருட்கள், அடிப்படை நிதியுதவி ஆகியவை உறுதி செய்யப்பட்டன.
பழங்குடியினர் கிராமங்களில் காய்கறி விவசாயத்துக்கு நீர்பாசன வசதிகள் மேம்படுத்தப்பட்டன.
ஆடு, காளான், தேனி வளர்ப்பு வசதிகள் செய்தி கொடுக்கப்பட்டன. மீன் பிடி உபகரணங்கள் வழங்கப்பட்டன.
வங்கி கடன் உதவியுடன் சுயவேலைவாய்ப்பு பயிற்சிகள், இளைஞர்களுக்கு திறன் மேம்பாடு பயிற்சிகள் வழங்கப்பட்டன. பழங்குடியின பகுதிகளில் தனிமைபடுத்தல் மையங்கள் அமைத்து கொடுக்கப்பட்டன.
பழங்குடியினர் மேம்பாட்டுக்கு, 40 மத்திய அமைச்சகம்/ துறைகள் 4.3% முதல் 17.5% வரை நிதி ஒதுக்க கட்டாயப்படுத்தப்பட்டன.
பழங்குடியினர் ஆராய்ச்சி மையங்கள் நடத்திய ஆய்வுகள் மூலம் பழங்குடியினர் மக்கள் சந்திக்கும் பிரச்னைகள் சுட்டிக் காட்டப்பட்டன.
பழங்குடியின மக்களுக்கு பல திட்டங்களின் கீழ் உதவிகள் செய்யப்பட்டு வருகின்றன. 9 வகுப்பு முதல் மேல் படிப்பு படிக்கம் மாணவர்களுக்கு தனி தனி பிரிவுகளில் கல்வி உதவித் தொகை வழங்கப்படுகின்றன.
மத்தியப் பிரதேசம் பர்வானின் பகுதியில் பழங்குடியின கலைஞர்களுக்கு ‘பாக்’ என்ற அச்சுப் பயிற்சியை பத்மஸ்ரீ விருது பெற்ற யூசப் கத்ரி வழங்கி வருகிறார். இதன் மூலம் அப்பகுதி பழங்குடியினர்களின் வாழ்வாதாரம் உறுதி செய்யப்படுகிறது.
(Visitor Counter : 76
எஃகுத்துறை அமைச்சகம்
இரும்பு மற்றும் எஃகின் இருப்பை அதிகரிக்க பல்வேறு நடவடிக்கைகள்: மக்களவையில் மத்திய அமைச்சர் திரு ராம் சந்திர பிரசாத் சிங் தகவல்
மத்திய எஃகு அமைச்சர் திரு ராம் சந்திர பிரசாத் சிங், மக்களவையில் இன்று எழுத்துப்பூர்வமாக அளித்த பதில்கள் பின்வருமாறு:
எஃகுத் துறை, கட்டுப்பாடுகள் தளர்த்தப்பட்ட துறையாகும். உற்பத்தி, ஏற்றுமதி/ இறக்குமதி போன்ற வணிகரீதியான முடிவுகள் எஃகு நிறுவனங்களால் எடுக்கப்படுகின்றன. எனினும், இரும்பு மற்றும் எஃகின் இருப்பை அதிகரிப்பதற்கு அரசு பல்வேறு நடவடிக்கைகளை மேற்கொண்டு வருகிறது. தயாரிப்பாளர்களின் உற்பத்தி, திறன் பயன்பாட்டை அதிகரிப்பது மட்டுமல்லாமல் சுரங்கம், இரும்புத் தாதுவின் இருப்பு மற்றும் மேம்பட்ட உற்பத்தியை உறுதி செய்வதற்கான கனிம கொள்கை, பறிமுதல் செய்யப்பட்ட ஒடிசாவின் சுரங்கங்களை மத்திய/ மாநில பொதுத்துறை நிறுவனங்கள் உள்ளிட்டவை விரைவில் பயன்பாட்டுக்கு கொண்டு வருதல் போன்றவை இதில் அடங்கும். 2021-22 ஆம் ஆண்டிற்கான மத்திய நிதிநிலை அறிக்கையில், உலோகக் கலவை அல்லாத, உலோகக் கலவையினாலான மற்றும் எவர்சில்வர் பொருட்கள் மீதான சுங்க வரி ஒரு சீராக, 7.5% ஆக குறைக்கப்பட்டது.
மேலும் மார்ச் 31, 2022 வரை எஃகு கழிவுகளுக்கு அடிப்படை சுங்க வரியிலிருந்து விலக்கு அளிக்கப்பட்டுள்ளது.
முழுமை அடைந்த எஃகின் பயன்பாட்டில் உள்நாட்டு உற்பத்தியின் பங்கு கடந்த மூன்று ஆண்டுகளை விட நடப்பு ஆண்டு அதிகரித்து வருகிறது. 2018-19 ஆம் ஆண்டு 92.1% ஆக இருந்த இந்த பங்கு, 2019-20 ஆம் ஆண்டில் 93.2%ஆகவும், 2020-21 ஆம் ஆண்டில் 95.0%ஆகவும் இருந்தது. 2021 ஏப்ரல் முதல் ஜூன் வரையிலான காலகட்டத்தில் முதற்கட்ட தரவுகளின் படி இந்தப் பங்கு 95.3% ஆக உள்ளது. 2019-20 முதல் முழுமை அடைந்த எஃகின் நிகர ஏற்றுமதியாளராக இந்தியா விளங்குகிறது. நாட்டின் எஃகு தேவை, உள்நாட்டு உற்பத்தியின் மூலம் நிறைவடைந்து வருவதுடன், கடந்த மூன்று ஆண்டுகளில் இறக்குமதியின் சதவீதம் படிப்படியாகக் குறைந்து வருகிறது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://www.pib.gov.in/PressReleasePage.aspx?PRID=1739003
நிலக்கரி அமைச்சகம்
710 மெட்ரிக் டன்கள் நிலக்கரியை, கோல் இந்தியா லிமிடெட், இந்த நிதி ஆண்டில் உற்பத்தி செய்யும்: திரு. பிரஹ்லாத் ஜோஷி
கோல் இந்தியா லிமிடெட் 710 மெட்ரிக் டன்கள் நிலக்கரியை உற்பத்தி செய்யும். இந்த நிறுவனத்தின் நிலக்கரி வரத்து  இலக்கும் இந்த நிதி ஆண்டில் 710 மெட்ரிக் டன்களாக இருக்கும். அரசுக்கு சொந்தமான இந்த நிறுவனத்தின் செயல்பாடுகளை 22 ஏப்ரல் 2020 அன்று காணொளிக் காட்சி மூலம் ஆய்வு செய்யும் போது, மத்திய நிலக்கரி மற்றும் சுரங்கங்கள் அமைச்சர் திரு. பிரஹ்லாத் ஜோஷி இந்த இலக்குகளை நிர்ணயித்தார்.
"கொரோனா வைரஸ் பொது முடக்கம் முடிந்தவுடன் நிலக்கரிக்கான தேவை அதிகரிக்கும். எனவே, 2023 - 24ஆம் ஆண்டுக்குள் 1 பில்லியன் டன்கள் நிலக்கரியை உற்பத்தி செய்யவேண்டிய இலக்கை அடைவதற்கு ஏதுவாக, உற்பத்தி மற்றும் வரத்து இலக்குகளை 710 மெட்ரிக் டன்களாக 2020 – 21ஆம் நிதி ஆண்டுக்கு வைத்துக் கொள்ளுமாறு கோல் இந்தியா லிமிடெட்டுக்கு நான் அறிவுறுத்தியுள்ளேன்," என்று திரு. பிரஹ்லாத் ஜோஷி கூறினார்.
PIB Headquarters
#வந்தே பாரத் மிஷன் விமானங்கள் மஸ்கட் மற்றும் சிக்காகோவில் இருந்து சென்னை வந்தடைந்தன.
பயணிகள் சிரமம் இல்லாமல் சுங்க அனுமதி பெற்று வெளியேற சென்னை சுங்கத்துறையினர் உதவி.
வந்தே பாரத் மிஷனின் ஒரு செயல்பாடாக மஸ்கட் மற்றும் சிக்காகோவில் இருந்து சென்னை சர்வதே விமான நிலையம் வந்து சேர்ந்த விமானங்களில் இருந்த பயணிகள் சிரமம் இல்லாமல் சுங்க அனுமதி பெற்று வெளியேறுவதற்கு சென்னை சுங்கத்துறையினர் உதவி செய்தனர்.
ஓமனின் மஸ்கட்டில் இருந்து புறப்பட்ட ஏர் இந்தியா எக்ஸ்பிரஸ் IX350 விமானம் சென்னை சர்வதேச விமான நிலையத்திற்கு மே மாதம் 12ஆம் தேதி செவ்வாய்கிழமை இரவு 09:54 மணிக்கு வந்தடைந்தது. இந்த விமானத்தில் 126 ஆண்கள், 54 பெண்கள் மற்றும் 3 குழந்தைகள் என மொத்தம் 183 பயணிகள் வந்தனர். இந்த விமானம் வந்தே பாரத் மிஷனின் கீழ் சென்னை வந்தடைந்த ஐந்தாவது விமானம் ஆகும்.
அமெரிக்காவின் சிக்காகோவில் இருந்து புறப்பட்ட ஏர் இந்தியா AI1671 நிவாரண விமானம் சென்னை சர்வதேச விமான நிலையத்தை இன்று  காலை 05:55 மணிக்கு வந்தடைந்தது. இந்த விமானத்தில் 78 ஆண்கள், 62 பெண்கள் மற்றும் 1 குழந்தை என மொத்தம் 141 பயணிகள் வந்தனர். இந்த விமானம் வந்தே பாரத் மிஷனின் கீழ் சென்னை வந்தடைந்த ஆறாவது விமானம் ஆகும்.
இந்த இரண்டு விமானங்களிலும் வந்த பயணிகள் அனைவரும் சுங்க அனுமதியை எந்தவிதமான சிரமமும் இல்லாமல் பெறுவதற்கு சென்னை விமானநிலைய சுங்கத்துறையினர் உதவி புரிந்தனர்.
கோவிட்-19 பெருந்தொற்றின் காரணமாக, இந்தியாவில் இருந்து புறப்படும் மற்றும் வந்து சேரும் அனைத்து சர்வதேச விமானங்களும் மார்ச் 22ஆம் தேதி முதல் நிறுத்தப்பட்டிருந்தன. கோவிட்-19 காரணமாக வெளிநாடுகளில் சிக்கிக்கொண்ட இந்தியக் குடிமக்களை மீண்டும் இந்தியாவிற்கு அழைத்து வருவதற்காக இந்திய அரசால் வந்தே பாரத் மிஷன் என்ற திட்டம் தொடங்கப்பட்டு மே 7 முதல் மே 13 வரை விமானங்கள் இயக்கப்படுகின்றன. இந்த மிஷனின் கீழ் சென்னைக்கு 11 விமானங்கள் வருவதற்கு திட்டமிடப்பட்டுள்ளது.
குடியரசுத் தலைவர் செயலகம்
குடியரசுத் தலைவர் ஏப்ரல் 18 முதல் 21 வரை ஹிமாச்சலப்பிரதேசத்தில் பயணம்
குடியரசுத் தலைவர் திருமதி திரௌபதி முர்மு ஏப்ரல் 18 முதல் 21, 2023 வரை ஹிமாச்சலப்பிரதேசத்தில் பயணம் மேற்கொள்கிறார். அங்கு அவர், மஷோப்ராவில் தங்க உள்ளார்.
ஏப்ரல் 18 அன்று, மஷோப்ராவில் துலிப் தோட்டத்தில் குடியரசுத் தலைவர் திறந்து வைக்க உள்ளார். அன்று மாலை சிம்லாவில் ஆளுநர் மாளிகையில் ஹிமாச்சலப்பிரதேச அரசு ஏற்பாடு செய்துள்ள வரவேற்பு நிகழ்ச்சியில் பங்கேற்க உள்ளார்.
ஏப்ரல் 19 அன்று சிம்லாவில் உள்ள தேசிய தணிக்கை மற்றும் கணக்குகள் அகாடமியில் இந்திய தணிக்கை மற்றும் கணக்குகள் சேவைத்துறை பயிற்சி அதிகாரிகளுடன் குடியரசுத் தலைவர் உரையாட உள்ளார். சிம்லாவில் உள்ள ஹிமாச்சலப்பிரதேச பல்கலைக்கழகத்தில் 26-வது பட்டமளிப்பு நிகழ்ச்சியில் அவர் கலந்துகொள்ள உள்ளார்.